คือสงสัยว่าเป็นทอนซิลอักเสบรึเปล่าคะ แต่ว่าไม่มีไข้เลย ตอนกลืนน้ำลายจะเจ็บคอจี๊ดๆแค่จุดเดียวตรงคอฝั่งซ้าย ไม่แน่ใจว่าคือทอนซิลหรือว่าก้างตำคอ เพราะกลืนน้ำลายบางครั้งก็ไม่เจ็บค่ะ
สวัสดีค่ะ อาการเจ็บคอตอนกลืนน้ำลายอาจเกิดจาก-กรดไหลย้อน-มีการหดเกร็งตัวที่ผิดปกติของกล้ามเนื้อบริเวณหลอดอาหาร อาจทำให้กลืนลำบาก-คออักเสบจากการติดเชื้อบริเวณลำคอ จะเป็นลักษณะกลืนเจ็บ อาจมีเสมหะ น้ำมูก มีไข้-ต่อมทอนซิลอักเสบ อาจมีไข้ เห็นทอนซิลมีแดงมีหนอง-มีก้อนในลำคอจากสาเหตุอื่นๆเช่น โรคไทรอยด์โต เนื้องอกต่อมไขมัน ต่อมน้ำเหลืองโต มากดเบียดที่คอ ทำให้รู้สึกคอติด กลืนลำบากได้ในกรณีนี้หากเป็นลักษณะกลืนลำบากมากขึ้น น้ำหนักลด กินได้น้อย คลื่นไส้ คลำก้อนได้ชัดเจนที่คอ ควรรีบไปพบแพทย์เพื่อตรวจเพิ่มเติมการดูแลตัวเองเบื้องต้น ดื่มน้ำมากๆ รับประทานอาหารในปริมาณที่พอดีไม่รับประทานมื้อใหญ่จนเกินไป ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟ